
Da li je dozvoljeno ženi da klanja ako uzme ***[abdest](https://pitajucene.com/search/Abdest/questions/ "Pretraži pitanja o abdestu")*** i potom se našminka?


* 
* 
* 
* 
* 
* 
* 

 
Da li je dozvoljeno ženi da klanja našminkana?

Hvala pripada Allahu.  

Ako žena uzme ***[abdest](https://pitajucene.com/search/Abdest/questions/ "Pretraži pitanja o abdestu")*** te se onda našminka, to nema veze, i to ne utječe na njen abdest niti na njen ***[namaz](https://pitajucene.com/search/Namaz/questions/ "Pretraži pitanja o namazu")***, sve dok ta šminka nije nečista, jer je ***[čistoća](https://pitajucene.com/search/%C4%8Disto%C4%87a/questions/ "Pretraži pitanja o čistoći")*** tijela i odjeće uvjet za obavljanje namaza.  

Treba napomenuti da ženi nije dozvoljeno da bude našminkana pred stranim muškarcima (koji joj nisu mahremi), jer joj je naređeno da pokrije lice pred njima i jer je šminkanje ukras koji vodi u fitnu. Ako bi tako klanjala (pred muškarcima op. pre.), imati će nagradu za namaz ali će imati grijeh za *teberrudž*(razgolićavanje).  

Navodi se u  *Fetava el-Ledžnah el-Da’imeh*(17/129): *“Nema smetnje da žena uljepša svoje lice stavljajući šminku i surmu, ili da pravi frizuru pod uslovom da ne sliči nevjernicama, ali je također bitno da pokrije lice pred muškarcima strancima, koji joj nisu mahremi. “*  

Također se navodi u istoj knjizi (17/128): *“Korištenje surme je dozvoljeno u islamu, ali nije joj dozvoljeno da pokazuje svoje ukrase, bila to surma ili nešto drugo,bilo kome osim svome mužu ili mahremima, jer Allah kaže (prijevod značenja):*  

***‘neka ukrase svoje ne pokazuju drugima, to mogu samo muževima svojim …’****[En-Nūr  24:31]”*  

A Allah zna najbolje.  

**Odgovorio:** Šejh Muhammed b. Salih el-Munadždžid  

**Izvor:** [http://islamqa.info/en/72390](https://islamqa.info/en/72390)  

Preveo Redžo Muratović – [http://islam-pitanja-i-odgovori.blogspot.com](https://islam-pitanja-i-odgovori.blogspot.com)


